Helstu tölur úr ársreikningi 2006 ( í þús. kr. ) Samstæða Hagnaður fyrir afskriftir Hagnaður fyrir fjármunatekjur Fjármunatekjur og ( fjármagnsgjöld ) Hagnaður fyrir áhrifa hlutdeildarfélaga Hagnaður af rekstri hlutdeildarfélags Hagnaður fyrir skatta Reiknaður tekju - og eignarskattur Hagnaður ársins Eigið fé : Eigið fé samtals Skuldir og eigið fé samtals Handbært fé frá rekstri ( til rekstrar ) Innra virði Afkoma á hverja krónu nafnverðs Meðalfjöldi starfsmanna Á stjórnarfundi Íslenskra aðalverktaka hf. þann 28. mars 2007 var ársreikningur fyrir árið 2006 staðfestur . Ársreikningur Íslenskra aðalverktaka hf. hefur að geyma samstæðureikning félagsins og dótturfélaga þess . Rekstrartekjur samstæðu Íslenskra aðalverktaka hf. námu 13.339 milljónum króna á árinu 2006 . Hagnaður fyrir fjármagnsliði , skatta og afskriftir ( EBITDA ) var 1.163 milljónir króna . Afskriftir ársins námu 274 milljónir króna . Hagnaður fyrir fjármagnsliði og skatta nam 889 milljónum króna á árinu . Hagnaður félagsins fyrir skatta , að teknu tilliti til fjármagnsliða nam 657 milljónum króna , en fjármagnsliðir voru nettó neikvæðir um 232 milljónir króna . Að teknu tilliti til reiknaðra skatta nam hagnaður félagsins 532 milljónum króna á árinu 2006 . Heildareignir Íslenskra aðalverktaka hf. og dótturfélaga námu 8.645 milljónum króna í lok desember 2006 . Heildarskuldir samstæðunnar voru 6.004 milljónir króna og bókfært eigið fé þann 31. desember 2006 var 2.640 milljónir króna . Eiginfjárhlutfall var því 31% . Sjóðstreymi Veltufé samstæðu Íslenskra aðalverktaka hf. frá rekstri á árinu 2006 var 908 milljónir króna . Handbært fé í lok desember 2006 var 322 milljónir króna og veltufjárhlutfall var 2,01 . Starfsemi ÍAV árið 2006 / framtíðarhorfur Nokkur samdráttur var í íbúðarbyggingum félagsins á árinu 2006 , en sala íbúðarhúsnæðis gekk áfram vel . Tekjur félagsins jukust um 27% á milli ára og gert er ráð fyrir áframhaldandi vexti á starfsemi félagsins . Vel gekk að afla félaginu nýrra verkefna á árinu 2006 auk þess sem áfram var haldið með verkefni frá fyrra ári . Verkefnastaða félagsins er góð . Veruleg tækifæri eru til áframhaldandi sóknar fyrir félagið , bæði hvað varðar fjölþættingu í rekstri og aukinna umsvif í núverandi starfsemi . Byggingalóðir sem félagið hefur yfir að ráða eiga eftir að skapa félaginu áhugaverð verkefni á næstu árum . Stærsta einstaka verkefni félagsins um þessar mundir er bygging Tónlistar - og ráðstefnuhúss við Reykjavíkurhöfn , en uppbyggingin á tónlistarhúsinu og tengdum mannvirkjum er einhver umfangmesta uppbygging sem átt hefur sér stað hér á landi . Auk framangreindra verkefna vann ÍAV að mörgum öðrum spennandi verkefnum á árinu 2006 , má þar nefna stækkun Lagafossvirkjunar , skrifstofubyggingu við Borgartún 26 , bygging 14 hæða nýbyggingar við Grandhótel , byggingu Háskólatorgs við Háskóla Íslands auk fjölda íbúðarbygginga og annarra verkefna . Nýlega hefur félagið gengið frá verksamningum um byggingu 2. áfanga Skuggahverfis fyrir 101 Skuggahverfi ehf.ásamt því að semja við Eignarhaldsfélagið Mörkin ehf. / Nýsi hf. um fullnaðarfrágang tæplega 80 íbúða fjölbýlishúss við Suðurlandsbraut 58 - 62 . Hjá Íslenskum aðalverktökum hf. og dótturfélögum þess störfuðu að meðaltali 554 starfsmenn á árinu 2006 auk starfsmanna undirverktaka sem skipta hundruðum .